Khansele ya Borwa e tlaa tsenya dipone tsa marang a letsatsi
Modulasetilo wa khansele ya Borwa, Rre Mephato Reatile, a re khansele ya gagwe e tlaa tsenya dipone tsa mekgwatha tse di dirisang marang a letsatsi kwa Kanye. Rre Reatile o buile mafoko a mo phuthegong ya kgotla kwaKanyebosheng. A re khansele e tlaa kopana le koporase ya motlakase gore ba tle ba gakololane gore go tlhokega eng. Rre Reatile o tlhalositse fa dipone tseo di tlaa tsenngwa maranyane a segompieno. A re motlakase oo o tlaa thusa go lwantsha borukutlhi a tlhalosa fa wa BPC mathata a one e le gore o na le dinako tse o kgaogang ka tsone. Rre Reatile a re mo phuthegong ya khansele e e tlang ba tlaalaletsa khamphani ya BITRI go tlhalosetsa makhanselara ka dituelo leditumalano tsotlhe tse go tla bong go berekelwa mo go tsone. Mo go tse dingwe, Rre Reatile o lekodisitse batsena phuthegoka dingwe tsa ditiro tse khansele eo e di dirang jaaka go thusa batlhoki lemasiela. A re ba thusa batlhoki le masiela a le 13 800 le baithaopi ba Ipelegengba le 63 232 le bathugi ba le 697. A re madi a mantsi a dirisiwa mo ditirelong tseo selo se areng se paledisa khansele go dira ditlhabololo dingwe mo kgaolong. Rre Reatile o tlhalositse fa puso e tlaa thusaba-na-le bogole ka phimolo dikeledi ya P300 kgwedi le kgwedi. Legale o tlhalositse fa go tlaa thusiwa ba-na-le bogole baba sa itireng sepe e seng mo-na- le -bogole mongwe le mongwe. A re madi ao atlaa bo a neelwa motlhokomedi wa mo-na -le bogole gore a kgone go mo isabongakeng. Fa ba mo kgwa dikgaba batsena phuthego ba ne ka lela kaletlhoko la metsi. Rre Mpho Kenosi o ne a re o dumela gore ba lephata la metsiba tshwanetse go bitsa diphuthego go lekodisa morafe ka seemo sa metsi. Rre Kenosi a re batho ba tlhoka metsi mme ba a bona asenyega mo motseng. A re go kile ga bo go na le komiti e e neng etlhokomela metsi e a re ba a bona a tshologa ba begele ba lephata gore ba tlego baakanya. Rre Ketumile Kaboeamodimo ene o ne a kopa gore bagodi bathusiwe ka matlwana a boitiketso kwa diposong, a re ba sokola fa ba iledikamogelong. Mokhanselara wa kgaolo ya kgosing, Rre MosekisiRanngobana, o ne a kopa gore kgang ya di VDC tsa Kgosing le Ntlhayatlase ya gorenngwe ya tsone e nyelediwe e rarabololwe ka bofefo go itsa ketsaetsego. 